tomron87/hebrew-wikipedia-sentences-corpus huggingface dataset:
בעונת הרוקי שלה היא שימשה כרכזת המחליפה לתרזה וית'רספון.
ב- קודמה האמון לחמישייה על חשבון וית'רספון, ושנה לאחר מכן הפכה לקפטנית משותפת, יחד עם ויקי ג'ונסון וקריסטל רובינסון.
ביוני של אותה שנה נפצעה האמון בברכה, מה שהשבית אותה למשך עונה שלמה.
באוגוסט קלעה האמון את הנקודה ה-2,000 שלה בליגת ה-WNBA.
בסוף עונת 2005 היא נבחרה לחמישייה השנייה של הליגה.
באפריל , בזמן הדראפט, הועברה האמון בטרייד לקבוצת סן אנטוניו סטארס.
בעונת 2007 רשמה האמון ממוצעים של 18.8 נקודות ו-5 אסיסטים למשחק במדי הסטארס.
בעונה זו קיבלה האמון את הכינוי "ביג שוט בקי", כפרפרזה על כינויו של שחקן העבר של סן אנטוניו ספרס רוברט הורי, "ביג שוט בוב".
בעונה הבאה הובילה האמון את הסטארס למאזן הטוב בליגה, 24-10, ועד לגמר הליגה, עם ניצחונות בפלייאוף על סקרמנטו מונארכס ולוס אנג'לס ספארקס.
בסדרת הגמר הפסידה הקבוצה לדטרויט שוק בתוצאה 0–3. בעונת העמידה האמון ממוצעים של 19.5 נקודות ו-5 אסיסטים, אך הקבוצה הפסידה בסיבוב הראשון של הפלייאוף לאלופה שבדרך, פיניקס מרקורי.
בעונה זו נבחרה האמון לשחק במשחק האולסטאר של ה-WNBA ולחמישיית העונה בליגה.
בשלוש העונות הבאות העפילה הקבוצה לסיבוב השני בפלייאוף והודחה ממנו.
בעונת הייתה האמון לשחקנית השביעית בהיסטוריית הליגה להגיע ל-5,000 נקודות.
ביולי קרעה האמון את רצועת הברך (ACL) במהלך משחק נגד לוס אנג'לס ספארקס, אחרי שהחמיצה את עשרת המשחקים הקודמים (מתחילת העונה) בגלל אצבע שבורה.
בסיום עונת פרשה האמון ממשחק פעיל ב-WNBA.
בכל עונה שיחקה האמון גם בקבוצה אחרת, מעבר לים או בארצות הברית, בפגרת ה-WNBA.
בעונות 2001-2002 שיחקה האמון באיטליה, ולאחר מכן במשך ארבע עונות בליגת ה-NWBL - בקבוצות טנסי פיורי וקולורדו צ'יל.
בעונתה הראשונה בליגה, במדי טנסי, הייתה מלכת הסלים עם ממוצע של 20.6 נקודות למשחק.
בעונתה הבאה, בה עברה לקולורדו, שיחקה רק שני משחקים עקב הפציעה שספגה בברך במהלך העונה ב-WNBA.
בשתי העונות שלאחר מכן המשיכה לשחק בצ'יל, אך עזבה את הליגה ב-, שנה לפני סגירתה, ועברה לליגת העל הספרדית בכדורסל נשים, שם שיחקה במשך שתי עונות בקבוצת ריבאס אקופוליס.
בעונות הבאות שיחקה האמון בצסק"א מוסקבה ובקבוצות שונות ברוסיה וספרד.
עונתה האחרונה מחוץ ל-WNBA הייתה בספרטק מוסקבה, שלאחריה חזרה ל-WNBA לעונה אחרונה ואז פרשה.
ב-2008, בעת ששיחקה בצסק"א מוסקבה, קיבלה האמון אזרחות רוסית, והצטרפה לנבחרת רוסיה בכדורסל נשים לקראת טורניר הכדורסל באולימפיאדת בייג'ינג (2008).
החלטה זו נבעה מאי-זימונה לנבחרת ארצות הברית.
בטורניר זה זכתה האמון עם הנבחרת במדליית הארד, כשהודחה בחצי הגמר על ידי האלופה האולימפית, ארצות הברית, וניצחה את המארחת, סין, במשחק על מדליית הארד.
על הישגים אלו ועל אחרים הוענקו לה תואר כבוד של "מאסטרית בספורט" ומדליית הכבוד של המחויבות למולדת מממשלת רוסיה.
האמון שיחקה במדי הנבחרת הרוסית גם באליפות אירופה בכדורסל נשים 2009, באליפות העולם בכדורסל נשים 2010 ובטורניר הכדורסל באולימפיאדת לונדון (2012).
במהלך תקופת פציעתה ב-2013 השתתפה האמון באימוני סן אנטוניו ספרס מליגת ה-NBA כמשקיפה, לבקשת מאמן הקבוצה, גרג פופוביץ'.
אחרי פרישתה באופן רשמי ממשחק פעיל, מונתה האמון לעוזרת מאמן תחת פופוביץ', מה שהפך אותה לאישה השנייה למלא באופן מלא תפקיד זה בליגה הבכירה של הכדורסל בארצות הברית, אחרי ליסה בויאר, שעשתה זאת ב-2001 בקליבלנד קאבלירס, תחת ג'ון לוקאס השני.
בקיץ הפכה האמון לאישה הראשונה להוביל קבוצה בליגת הקיץ של ה-NBA, כשהובילה את קבוצת ליגת הקיץ של הספרס לזכייה באליפות ליגת הקיץ של לאס וגאס.
ב- השתתפה כעוזרת מאמן במשחק האולסטאר של ה-NBA, שוב - האישה הראשונה לעשות זאת.
בדצמבר 2020 הייתה לאישה הראשונה שאימנה קבוצת NBA כשהחליפה את פופוביץ' במהלך משחק מול הלוס אנג'לס לייקרס, לאחר שזה הורחק לקראת סיום הרבע השני.
האמון התמודדה על משרת המאמן הראשי באינדיאנה פייסרס, פורטלנד טרייל בלייזרס ואורלנדו מג'יק, לאחר שלא קיבלה את התפקיד החליטה לעבור לאמן בליגת ה-WNBA וחתמה כמאמנת קבוצת לאס וגאס אייסז במקומו של ביל למבייר.
הקבוצה סיימה את העונה עם המאזן הטוב ביותר בליגה וגברה על קונטיקט סאן בדרך לזכייה באליפות.
בקטריוציט, הידוע גם כמיצטוציט, הוא אדיפוציט בעל התאמות מיוחדות הנמצא בחלק מקבוצות החרקים כגון זבובי הצה צה, כנימות העלה, ותיקן גרמני.
תאים אלו מכילים חיידק אנדוסימביונטי כגון Buchnera, אשר מספקים חומצות אמינו הכרחיות וכימיקלים נוספים לפונדקאי שלהם, שאחרת לא היו יכולים לקבל.
בקטריוציטים עשויים להתאסף בצבר דמוי איבר, הקרוי בקטריום.
בקטריוציטים מועברים בתורשה מהאם אל הצאצא, כחלק מכלל האנדוסימביונטים המועברים לצאצאיה.
במקרים אחדים הבקטריה מועברת דרך הביצים, כמו ב-Buchnera, ואילו במקרים אחרים הם מועברים דרך חומר חלבי שהעוברים המתפתחים ניזונים ממנו, כגון ב-Wigglesworthia.
צורת החיים של בקטריוציטים (דוגמת כנימות העלה) יכולה להיות גם אנדוסימביונטים אובליגטורים.
רבקה אדלסון , או כפי שהייתה מוכרת, בקי אדלסון, הייתה אנרכיסטית ושובתת רעב יהודיה אמריקאית, שנכלאה ב-1914 על הפרת הסדר הציבורי במהלך נאום של IWW (איגוד הפועלים הבינלאומי).
היא הייתה האישה הראשונה לשבות רעב בארצות הברית.
אדלסון נולדה ב-1892 באודסה, אוקראינה.
משפחתה היגרה לארצות הברית כשהייתה בת שנתיים.
מאוחר יותר, היא שהתה תקופה בבית היתומים היהודי בניו יורק, ושוחררה משם ב-14 במאי 1902. כמתבגרת, היא חייתה בביתה של אמה גולדמן.
בשנת 1906, לאחר שחרורו מהכלא של אלכסנדר ברקמן, הוא ואדלסון התיידדו, וכעבור שנה החלו במערכת יחסים אינטימית.
היא נעצרה ב-1906 באספה שדנה בנושא ליאון צ'ולגוש, אשר גרם לפילוגים בתנועה האנרכיסטית כשהתנקש בחייו של הנשיא ויליאם מקינלי.
היא נעצרה שוב באספת איגוד פועלים ב-1908. היא נעצרה פעם שלישית ב-23 במאי 1909, יחד עם ליאופולד ברגמן והואשמה בהפרת הסדר הציבורי.
בשנת 1911 היא עברה הפלה בלתי חוקית, בסיועו של הרופא האנרכיסט, בן רייטמן.
בעקבות הטבח בלאדלו ב-1914, בו המשמר הלאומי של קולורדו ושומרים פרטיים של המכרות טבחו במחנה כורים ומשפחותיהם, אדלסון הייתה בין מובילי שורה של הפגנות נגד ג'ון ד.
ביום הראשון של ההפגנות, אדלסון, ארתור קארון, צ'ארלס פלנקט, ואנרכיסטים אחרים נעצרו בהאשמת הפרות סדר אחרי שנאמו בכיכר הציבורית.
בבית המשפט, אדלסון הואשמה ספציפית בכך שקראה לג'ון ד.
המפגינים דחו סיוע משפטי, והגנו על עצמם בלהט, כשאדלסון מובילה את הקבוצה.
היא גינתה את ההאשמות כמונעים פוליטית, והטיחה בבית המשפט שאין הוא לגיטימי: "העיר הזאת היא בבעלות ג'ון ד.
אנחנו לא מצפים כאן לצדק." היא נכלאה בבלקוול איילנד, שם סירבה לקבל כל מזון מלבד מים.
במכתב שהוברח לאלכסנדר ברקמן, היא כתבה, "עודני דבקה בתוכניותיי, ונמצאת בצום כבר 27 יום.
אני חלשה מאוד." מכתב זה עורר את חבריה של אדלסון לפעולה, והם גייסו את ה-$300 הנחוצים לשחרר אותה בערבות.
אדלסון נישאה לעמיתה האנרכיסט צ'ארלס פלנקט אחרי מלחמת העולם הראשונה; הנישואים נמשכו תשע שנים.
מוריס הולוד, אנרכיסט הקשור לכתב העת אמא אדמה ומרכז פרר בניו יורק, סיפר בראיון ב-1972 עם ההיסטוריון פול אבריך על הצעידה לצד אדלסון:דגל שחור התנופף, ובקי אדלסון צעדה שלובת זרועות עם צ'ארלס פלנקט.
היא הייתה מלאה בלהיטות, תמיד שני צעדים לפני ברקמן או גולדמן.
היא קראה לפירוק המיידי של המערכת הקפיטליסטית — ממש תעמולה של עשייה!
היא הייתה מפורסמת בשל גרביוניה האדומים, אותם לבשה באותו יום.
צעדנו בשדרה החמישית מיוניון סקוור עד רחוב 107. ברחוב 57, חצתה את הרחוב לימוזינה שחורה, ונעצרה לרגע בגלל הצועדים.
בקי פתחה את הדלת, וירקה בפרצופיהם של אילי ההון.
בקי פוזדנר (נולדה ב-25 בפברואר 2004) היא שחיינית ישראלית, אלופת ישראל בשחייה (2018) במשחה ל-200 מטר חופשי ואלופת ישראל (2019) במשחה ל-5 ק"מ בבריכה.
פוזדנר נולדה וגדלה בחולון, בתם של אלכסנדרה ודימה.
אחותה התאומה ואלרי, אף היא שחיינית עבר מצטיינת.
היא מתאמנת בהפועל בת ים בהדרכתם של מאיר לויה ושרון אזובל.
היא מחזיקה במספר שיאי ישראל לגילאים השונים.
בתחרות משחה קומן (גביע הים התיכון) שהתקיימה בגזירה שבמלטה בסוף יוני 2017 זכתה פוזדנר ב-3 מדליות, 1 זהב ו-2 ארד.
מדליית זהב, במשחה ל-800 מטר חופשי בתוצאה של 9:06.58 דקות ומדליות ארד במשחה ל-400 מטר חופשי בתוצאה של 4:24.34 דקות ובמשחה שליחות 4x200 מטר חופשי בתוצאה של 8:49.76 דקות.
באליפות ישראל (בריכת 25 מטר) שנערכה בסוף דצמבר 2017 זכתה פוזדנר במדליית כסף, במשחה ל-200 מטר חופשי בשיא ישראל לגילאי 13 בתוצאה של 2:03.01 דקות, אחרי מיקה רבינוביץ' מהפועל דולפין נתניה (2:02.41 דקות) ולפני אווה פביאן מהפועל בית שמש (2:03.08 דקות).
נוסף לכך, היא קבעה בגמר ב' במשחה ל-100 מטר חופשי שיא ישראלי חדש לגילאי 13 של 57.98 שניות, התוצאה החמישית באליפות.
בתחרות "גביע האיגוד" שנערכה בסוף אפריל 2018 קבעה פוזדנר במשחה ל-800 מטר חופשי שיא ישראלי חדש לגילאי 14 בתוצאה של 8:57.00 דקות ובמשחה ל-1500 מטר חופשי שיא ישראלי חדש לגילאי 14 ו-15 של 17:08.77 דקות.
נוסף לכך, היא קבעה במשחה ל-400 מטר חופשי שיא אישי חדש של 4:21.54 דקות.
בתחרות משחה קומן (גביע הים התיכון) שהתקיימה באמצע יוני בלימסול, קפריסין היא זכתה בשתי מדליות, זהב וארד.
מדליית זהב, במשחה ל-400 מטר חופשי בתוצאה של 4:22.59 דקות ומדליית ארד במשחה ל-800 מטר חופשי בתוצאה של 9:06.96 דקות.
באליפות אירופה בשחייה לנוער שנערכה בהלסינקי, פינלנד בתחילת יולי היא סיימה במקום 14 במשחה ל-800 מטר חופשי בתוצאה של 9:03.20 דקות, במקום 16 במשחה ל-1500 מטר חופשי בתוצאה של 17:33.65 דקות ובמקום 35 במשחה ל-400 מטר חופשי בתוצאה של 4:29.17 דקות.
שבועיים לאחר מכן, באליפות ישראל בשחייה שנערכה בסוף יולי היא זכתה בשתי מדליות, זהב וכסף.
בתחרות גביע האיגוד שנערכה במכון וינגייט, ב-3 באפריל 2019 קבעה פוזדנר במשחה ל-400 מטר חופשי שיא ישראלי חדש לגילאי 15–17 של 4:19.67 דקות.
פוזדנר השתתפה בתוכנית סליחה על השאלה לילדים בפרק "ספורטאים מצטיינים".
בקי אלברטלי היא סופרת נוער אמריקאית, הידועה בזכות ספרה עטור השבחים סיימון מוצא את דרכו אשר יצא לאור בשנת 2015. הספר נכנס לרשימת רבי-המכר של הניו יורק טיימס, זיכה אותה בפרסים רבים בתחום הספרות והיווה בסיס לסרט באהבה, סיימון.
בנוסף כתבה את הספרים Leah on The Offbeat ו-The Upside of Unrequited, ואת What If It's Us אשר נכתב ביחד עם הסופר אדם סילברה.
אלברטלי נולדה למשפחה יהודית רפורמית באזור אטלנטה, שם גדלה כל חייה ביחד עם אחותה קרולין.
היא מתגוררת באזור אטלנטה ביחד עם בעלה בריאן ושני ביניהם, אוואן והנרי.
סיימה תואר ראשון בפסיכולוגיה באוניברסיטת וסיליאן בקונטיקט ודוקטורט באוניברסיטת ג'ורג' וושינגטון.
עבדה כפסיכולוגית עד לידת בניה בשנת 2012. באותה העת החליטה לנסות לכתוב ספר, אשר הפך בסופו של דבר לספרה הראשון, "סיימון מוצא את דרכו".
סיימון מוצא את דרכו (2015)
נכתב במשותף עם אדם סילברה:
רבקה מארי גומז היא זמרת-יוצרת ושחקנית אמריקאית, אשר פועלת בעיקר בארצות הברית.
היא ידועה בשם הבמה שלה בקי ג'י.
גומז נולדה באינגלווד שבארצות הברית והחלה את הקריירה שלה בשנת 2008.
בשנת 2013, הוציאה גומז את מיני-אלבומה הראשון, Play It Again.
מתוך המיני-אלבום יצא השיר "Can't Get Enough" כסינגל.
בהמשך, הוציאה את השיר "Shower" שהפך ללהיט בינלאומי, כאשר צבר למעלה מ-350 מיליון צפיות באתר יוטיוב.
לאחר מכן, הוציאה את השיר "" שהפך ללהיט גם כן.
בשנת 2017, הוציאה את הלהיט השני הגדול ביותר שלה, "Mayores", שצבר למעלה ממיליארד צפיות ביוטיוב.
לאחר שנתיים, הוציאה את "Sin Pijama", בו השתתפה זמרת הרגאטון נאטי נטשה.
השיר הפך ללהיט השני הגדול ביותר שלה, וללהיט השני הגדול ביותר של נטשה.
בין היתר, השתתפה בשיר "Mad Love", אותו כתבה הזמרת הקולומביאנית שאקירה.
בקי ג'י נולדה ב-2 במרץ 1997, באינגלווד שבארצות הברית.
בתחילת הקריירה שלה, השתתפה ג'י בסרט הקצר "El Tux", ובסרט הטלוויזיה "La estación de la Calle Olvera".
בשנת 2009, הצטרפה ללהקה .
בראשית דרכה, ביצעה ג'י מחדש שירים כדוגמת "Take Care" של ריהאנה, "Boyfriend" של ג'סטין ביבר וכדומה.
בשנת 2012, הוציאה את הסינגל "Problem", ביחד עם הראפר האמריקאי ויל.איי.אם, אשר גרסת הרמיקס שלו הוא שיר הנושא של הסרט מפלצת של מלון.
ב-8 באפריל 2013, הוציאה גרסה משל עצמה לשיר "Becky from the Block" של הזמרת ג'ניפר לופז.
את מיני-אלבומה הראשון, הוציאה ג'י בשנת 2013. מתוך המיני-אלבום יצאו שלושת הסינגלים; "Play It Again", "Built for This" ו-"Can't Get Enough".
בהמשך, הוציאה את הלהיט "Shower", שהגיע בשיאו אל המקום ה-16 במצעד הבילבורד הוט 100. השיר אף זכה למעמד פלטינה כפולה בארצות הברית, על סך מכירות של שני מיליון עותקים.
בסמוך לכך, הוציאה את הלהיט "", שזכה להצלחה רבה גם כן.
שנה לאחר מכן, הוציאה את "Como Tú No Hay Dos" ביחד עם טליה.
באותה השנה הוציאה גם את "Break a Sweat" שזכה להצלחה נאה.
בשנת 2016, הוציאה את השיר "Sola".
השיר זכה להצלחה מתונה כאשר הגיע אל המקום השישי במצעד שבצ'ילה.
בסמוך לכך, השתתפה בשיר "Take It Off" של ליל ג'ון.
לאחר מכן, הוציאה את "Mangú" ו-"".
ב-3 במרץ 2017, יצא השיר "Todo cambió" שהפך ללהיט במצעדים הלטיניים.
באותה השנה הוציאה ג'י גם את "Que Nos Animemos", שזכה להצלחה מתונה.
ביולי 2017, הוציאה ג'י את השיר "Mayores", שהפך ללהיט בינלאומי.
קליפ השיר צבר למעלה מ-1.9 מיליארד צפיות ביוטיוב.
מכירותיו של השיר בארצות הברית נאמדות בכ-1.2 מיליון עותקים.
לאחר ההצלחה שלה זכתה עם השיר, הוציאה ג'י את "Díganle", ביחד עם CNCO.
ב-20 באפריל 2018, הוציאה ג'י ביחד עם נאטי נטשה את השיר "Sin Pijama", שהפך לאחד מהלהיטים הגדולים ביותר של אותה השנה.
קליפ השיר צבר 1.8 מיליארד צפיות, והוא הקליפ הנשי הנצפה ביותר בשנת 2018. בשנת 2019, הוציאה את אלבום הבכורה שלה, Mala Santa.
באפריל 2020, הוציא ביחד עם אלכסנדר דלגאדו את הסינגל "Muchacha".
בספטמבר 2023, יצא אלבום האולפן השלישי של בקי ג'י, Esquinas.
היא חשבה על הקונספט של האלבום כבר כמה שנים לפני צאתו והוא מתואר כפרויקט אינטימי.
ב-10 באוקטובר 2024 בקי ג'י הוציאה אלבום בשם Encuentros.
הסינגל שלה, "Como Diablos", יצא כחלק מקידום האלבום.
האלבום הוא האלבום הרביעי של בקי ג'י ומשתלב עם תאריכי סיבוב ההופעות הצפוי שלה, "Casa Gomez: Otro Capítulo".
בֵּקִי (מאנגלית: Becky) הוא סרט פלישה לבית אמריקאי-קנדי משנת 2020 שביימו ג'ונתן מילוט וקארי מרניון לפי תסריט מאת ניק מוריס, ליין סקיי ורוקוס סקיי.
בתפקידים הראשיים משחקים לולו וילסון וקווין ג'יימס, ולצידם: ג'ואל מקהייל, אמנדה ברוגל ורוברט מאייה.
עבור ג'יימס, המוכר כקומיקאי, זו הפעם הראשונה בקריירה הקולנועית שלו שהוא מגלם את הנבל בדרמה.
הצגת הבכורה העולמית יועדה לפסטיבל הסרטים טרייבקה באפריל 2020, אולם הפסטיבל בוטל בגלל מגפת הקורונה.
הסרט יצא לצפייה על פי דרישה, למתחמי קולנוע פתוחים (דרייב אין) נבחרים ולהורדה דיגיטלית בצפון אמריקה ב-5 ביוני 2020 בהפצת החברות Quiver Distribution ו-Redbox Entertainment.
זהו סרט אלים באופן קיצוני וכולל סצנות תכופות של מגוון סוגי אלימות גרפית קשה הגובלים באכזריות, בהם רצח ומוות של בני אדם ובעלי חיים, אלימות של מבוגרים המכים וחונקים ילדה בת 13, תמונות גור, דקירה, ירי, עקירת עיניים, עינויים ושימוש בציוד ממונע לצורך הריגה.
רבקה "בקי" הופר (לולו וילסון) היא ילדה בת 13 שבעקבות מות אמה ממחלת הסרטן לפני פחות משנה, היא מופנמת ומרירה, ויחסיה עם אביה ג'ף (ג'ואל מקהייל) מתוחים.
בסצנה המקדימה את אירועי הסרט, בקי נחקרת על ידי השריף ופסיכולוגית בנוגע לאירועים שהתרחשו לאחרונה ליד ה"מִּבְצָר" שלה.
בתשובה, היא מתנצלת על שאיננה יודעת מה קרה.
שבועיים לפני כן, ג'ף מוציא את בקי במפתיע מבית הספר ולוקח אותה לסוף שבוע בבית הקיץ שלהם על חוף אגם סינקלייר , ג'ורג'יה, בניסיון לשפר את הקשר ביניהם.
הם לוקחים איתם את צמד כלבי הקאנה קורסו שלהם, "דורה" ו"דייגו".
בינתיים, ארבעה אסירים נאו-נאצים שחוללו תגרה בחצר בית סוהר: דומיניק (קווין ג'יימס) מנהיג החבורה, יד ימינו אפקס (רוברט מאייה) ועוד שני אסירים, קול (ראיין מקדונלד) והאמונד (ג'יימס מקדוגל), מובלים במכונית משוריינת עם אסיר נוסף.
(הסרט מדלג באמצעות עריכה צולבת בין האסירים לבקי, לשם הקבלה ביניהם).
כאשר ג'ף ובקי מגיעים לבית הקיץ, למגינת לבה מצטרפים אליהם קיילה האפרו-אמריקאית (אמנדה ברוגל), ארוסתו החדשה של ג'ף, ובנה הקטן טיי.
אחרי שג'ף מודיע לה שהוא וקיילה עומדים להינשא, בקי כועסת ומסתלקת אל "הַמִּבְצָר" שהוא חדרון העץ שלה ביער מאחורי הבית, כשהכלב דייגו בעקבותיה.
מתוך קופסת פח שבחדרון היא מוציאה מפתח מסתורי קשור בשרוך צבעוני, ומטבע (לצופה לא ברור אם היא מופתעת, או ידעה על קיומו של המפתח).
במכונית האסירים, אפקס דוקר את האסיר החמישי על-פי איתות מדומיניק.
הסוהרים נאלצים לעצור בצד וארבעת האסירים רוצחים אותם ובורחים.
בעזרת מדי הסוהרים הם מתחזים לשוטרים, עוצרים מכונית בכביש, הורגים את בעליה ואת שני ילדיו ומשתלטים על המכונית.
לאחר זמן-מה מגיעים הארבעה לבית הקיץ של משפחת הופר.
דומיניק נכנס לבית באמתלה שהוא מחפש את כלב הרוטוויילר שלו.
כאשר הוא מסביר לגבי כלבים את חשיבות השמירה על "טוהר הגזע" (תוך רמיזה למוצאה האתני של קיילה) וג'ף וקיילה מבקשים ממנו בתקיפות לעזוב, אפקס מתפרץ פנימה ושני הפושעים מאיימים על הנוכחים באקדחים.
דומיניק מבהיר שהוא מחפש דבר-מה שנמצא בבית ומתחיל לחפש.
אפקס חס על קיילה וטיי ומוציא אותם מהבית מאחורי גבו של דומיניק.
בבריחתם, נתקלים האישה והילד בקול והאמונד.
הכלבה דורה מגיעה בריצה מאיימת, קול המופתע יורה בה, והוא והאמונד מחזירים את קיילה וטיי לבית.
מאחר שטיי הזכיר את השם "בקי" באקראי, קיילה מעמידה פנים שזהו שם הכלבה, כדי להרגיע את ג'ף.
בקי ראתה מהמבצר את המתרחש ומחליטה לקחת את העניינים לידיה.
דומיניק יורד למרתף, מוציא קופסת פח שהוסתרה שם, אך הקופסה ריקה.
בקי מתגנבת לחדרה דרך החלון, לוקחת מכשיר ווקי-טוקי צעצוע וחוזרת אל היער.
דומיניק מוצא את התיק והטלפון של בקי, מבין שבקי היא ילדה שנמצאת בקרבת מקום (ולא הכלבה המתה), מבהיר שהוא מחפש מפתח שהוסתר בבית וכנראה בקי יודעת על כך.
ג'ף וקיילה טוענים שבקי נמצאת אצל אמא שלה באטלנטה.
דומיניק יורה ברגלה של קיילה כאזהרה.
בקי מתקשרת באמצעות הווקי-טוקי השני שנמצא בבית, ומאיימת על דומיניק שהיא הזעיקה את המשטרה, אך לפושעים ברור שהיא משקרת.
מחילופי הדברים מתברר שבקי ידעה על המפתח, וכנראה הוציאה אותו ממחבואו זמן רב לפני אירועי הסרט.
כדי לאלץ אותה לחשוף את עצמה, דומיניק ואפקס מוציאים את ג'ף החוצה ומענים אותו.
בקי מוותרת ומוכנה למסור את המפתח.
דומיניק מאפשר לג'ף לשוחח עם בתו במכשיר, אך ג'ף צועק לה לברוח, נחלץ מידי מעניו, בורח ופוגש בבקי.
היא לא מספיקה להזהיר את ג'ף כשדומיניק מגיע מאחוריו ויורה בו למוות, תופס את בקי ודורש ממנה את המפתח.
היא שולפת את המפתח מכיס המכנסיים, אך עוקרת איתו את עינו השמאלית של דומיניק ונמלטת עם דייגו.
דומיניק נכנס לבית, תולש את עינו העקורה ושולח את קול והאמונד לתפוס אותה.
קול מנסה לשכנע אותה באמצעות הווקי-טוקי להיכנע, אך היא מסתגרת במבצר, שם חיכה לה דייגו.
קול מדבר על לבה שתשליך אליו את המפתח, וכך איש לא ייפגע.
אולם היא מחליטה לנקום את מותם של ג'ף ודורה.
בקי עונדת את המפתח על צווארה, שוברת סרגל ומאלתרת ממנו סכין, עולה אל גג המבצר, משליכה לעבר קול את המטבע מהקופסה במקום המפתח, וכשקול מפנה את גבו, היא גולשת לעברו באמצעות מתקן "אומגה", והורגת אותו עם הסכין המאולתרת וצרור עפרונות מחודדים שהיא נועצת בצווארו.
בתוך הבית, בעוד דומיניק חובש את ארובת העין החשופה, קיילה מבינה שג'ף מת ומדברת על ליבו של אפקס שישים סוף לאירוע חסר התוחלת עבור כולם.
דומיניק קורא לאפקס, ומתוך חשש שאמונו של אפקס מתערער, דומיניק מסביר לו שבמשך כל תשע שנותיו בכלא הוא תכנן את המבצע הזה, ואם ינטוש אותו כעת, מוטב שאפקס יהרוג אותו מיד.
השניים מחדשים את שבועת האמונים ביניהם.
בקי מתקרבת לבית ומשליכה למרפסת את הווקי-טוקי שהיה בידי קול.
דומיניק ואפקס מוצאים את המכשיר ומבינים שקול מת, ואז בקי מדקלמת להם בנימה של איום, קטע מתוך השיר "There was a little girl" מאת הנרי וודסוורת' לונגפלו.
דומיניק שולח את אפקס להצטרף להאמונד במרדף אחר בקי.
האמונד נתקל בגופתו של קול ליד המבצר.
בקי מופיעה ומפתה אותו לרדוף אחריה אל מזח הסירות הסמוך, שם הוא מועד על מלכודת שבקי הציבה מחוט דיג וקרש עם מסמרים.
היא מפילה אותו לתוך האגם, קופצת לתוך סירת מנוע, מניעה אותה ומרטשת את חזהו עם המדחף עד מוות.
בפנותה לברוח משם, בקי נתקלת באפקס.
דייגו, שהצליח לצאת מהמבצר, תוקף את אפקס שמהמם אותו במכת אגרוף.
אפקס גובר על בקי אך לא רוצה לפגוע בה בגלל רגש האשמה שלו על הריגת שני הילדים בעת חטיפת המכונית.
הוא אומר שנמאס לו והוא נוטש את דומיניק, מניח לבקי ומסתלק מהמקום.
עם רדת הערב מוציאה בקי מכיסו של ג'ף המת את מפתחות המכונית.
היא ניגשת אל חלון הבית בחשאי ומסבה את תשומת לב קיילה לנוכחותה.
דומיניק נכנס לחדר וניגש לחלון, וכדי להסיח את דעתו, קיילה מוכיחה אותו על הזוועות שגרם בעבור מפתח בלבד.
הוא עונה לה שהוא פועל למען הגזע (השחור) שלה כמו עבור עצמו, משום שלכל גזע יש ייעוד אלוהי, אך העולם המודרני טשטש את הגבולות, והמפתח יאפשר להשיב את הסדר על כנו.
בחוץ, בקי מפעילה את האזעקה במכונית.
דומיניק חושב שאפקס חזר, יוצא אל המכונית ודייגו מתנפל עליו מתוכה.
בקי יושבת במכוניתה של קיילה, מניעה אותה, פוגעת בדומיניק ומתנגשת בעץ.
בחברת האבטחה מתקבלת התרעה על ההתנגשות, ומכיוון שבקי לא עונה, המוקדנית מודיעה שהיא שולחת עזרה.
דומיניק מתאושש ומוצא את בקי יושבת ליד מתקן הצלייה הבוער בחצר, ושרה את "".
למשמע השיר, הוא מנסה לשכנע אותה להתייצב לצידו בשם העליונות הלבנה, משום שאיש לא ירצה לאמץ יתומה רוצחת, והוא יפרוש עליה את חסותו.
אך היא מתיזה לעברו נוזל דליק מרובה מים והוא נכווה באש.
הם נאבקים, אפקס מופיע ודורש מדומיניק להניח לילדה, אך הלה יורה באפקס.
על אף הפציעה מצליח אפקס להפיל את דומיניק לקרקע, ובעודו שרוע, בקי יוצאת מהמחסן רכובה על טרקטורון כיסוח ו"מכסחת" את ראשו.
אפקס מבקש מחילה על שהשאיר אותה להתמודד עם דומיניק לבדה, אך בקי יורה בו בין העיניים באקדח של דומיניק.
קיילה, טיי ודייגו באים ויושבים לצד בקי בהמתנה לבוא המשטרה.
בחקירתה כעבור שבועיים, בקי מיתממת ומשטה בשריף ובפסיכולוגית.
היא לא מודה ברציחות על אף שברור שהיא אחראית להן, והשריף מביע דאגה בשל האלימות הרצחנית של הילדה.
קיילה וטיי לא מוזכרים כלל.
הסרט מסתיים כאשר בקי מחייכת חיוך זדוני, והמפתח תלוי על צווארה.
לצופה בסרט ברור שהתנהגותה משקפת הלך רוח פסיכופתי.
מהותו של המפתח (באילו נסיבות הוא הגיע למקום, מה הוא אמור לפתוח ומדוע דומיניק נחוש להשיגו) לא מתבררת במהלך הסרט מעבר להסבר האידאולוגי המעורפל של דומיניק.
נראה שהמפתח הוא אמצעי עלילתי, ומשמש כמקגאפין המניע את העלילה, וכהסחת רד הרינג .
על המפתח, כמו בקעקוע על גב ידו של דומיניק, חקוק סמל ה"ואלְקְנוּט" ובו שלושה משולשים שלובים זה בזה.
מקור הסמל במיתולוגיה הנורדית, והוא מזוהה עם האל הנורדי אודין אשר כמו דומיניק, מתואר כעבדקן שתום עין.
הוולקנוט אומץ על ידי קבוצות "עליונות לבנה" כביטוי למוצא שהן מייחסות לעצמן מהתרבות הארית ולנכונות חבריהן למות בקרב על עליונותם.
כאשר בקי יוצאת למלחמתה בפולשים, היא חובשת כובע גרב סרוג עם אוזניים בדמות ראש סנאי.
ג'ף נהג לכנות אותה בחיבה "סנאית" , ואף שהיא לא אהבה את הכינוי, היא עושה זאת כמחווה לאביה אחרי מותו .
+שם השחקן/יתשם הדמותלולו וילסוןבקי הופרקווין ג'יימסדומיניקג'ואל מקהיילג'ף הופראמנדה ברוגל קיילהרוברט מאייה אפקסראיין מקדונלד קולג'יימס מקדוגלהאמונדג'ון ד' היקמןהשריףאייזיאה רוק'קליףטיי
ב-10 במאי 2019, במהלך פסטיבל קאן, נמסר שלולו וילסון וסיימון פג מצטרפים לצוות השחקנים.
וילסון תגלם את בקי, ואילו פג היה אמור לגלם את דמות הנבל דומיניק.
אולם ב-9 ביולי 2019 נודע שקווין ג'יימס, המוכר דווקא כקומיקאי, יחליף בתפקיד הנבל את פג שנאלץ לפרוש מההפקה בגלל בעיית לוח זמנים.
ב-27 באוגוסט באותה שנה נמסר על הצטרפותם לצוות השחקנים של ג'ואל מקהייל, אמנדה ברוגל ורוברט מאייה.
הסרט תואר כ"ג'ון וויק, אבל עם ילדה".
הסרט צולם באזור העיר ברלינגטון שבאונטריו, קנדה.
הגרסה הראשונה שנמסרה לקבלת דירוג צפייה מטעם התאחדות הקולנוע האמריקנית קיבלה סיווג CN-17 (איסור צפייה למטה מגיל 17) לאור היבטי האלימות בסרט.
הדבר אילץ את המפיקים לעשות שינויים והתאמות על מנת לקבל דירוג R המתיר צפייה מתחת לגיל 17 בהשגחת מבוגר.
ההחלטה לא לחשוף את המסתורין שמאחורי ייעודו של המפתח הייתה מחושבת ומתוכננת מלכתחילה.
התסריטאי ניק מוריס אמר שמבחינתו האישית, למפתח משמעות סמלית, אך לא פירט.
השחקנית לולו וילסון אמרה שאיש לא אמר לה, ואין לה מושג מה המפתח אמור לפתוח.
היא הוסיפה שייתכן שקווין ג'יימס יודע מכיוון שהדמות שגילם יודעת, ואולי בסרט המשך אפשרי בקי תחקור למה המפתח נועד.
פסקול הסרט כולל ארבע עשרה יצירות מוזיקה אלקטרונית מקוריות שהולחנו על ידי נימא פקרארה , מלחין קולנוע איראני המתגורר בלוס אנג'לס.
אלבום הסרט הופץ ב-12 ביוני 2020 בהוצאת חברות התקליטים "Music.Film Recordings'" ו"וארס סאראבאנד" .
הצגת הבכורה של "בקי" תוכננה להתקיים במסגרת בכורות סרטי חצות בפסטיבל טרייבקה 2020, אולם הפסטיבל בוטל מחמת מגפת הקורונה.
בעקבות הביטול, ב-29 באפריל נרכשו זכויות ההפצה בצפון אמריקה במשותף על ידי החברות Quiver Distribution (חברה לשיווק קמעונאי של סרטים לצפייה על פי דרישה) ו-Redbox Entertainment , לאחר משא ומתן בין לארי גרינברג מ-Quiver לסוכנות (UTA) שייצגה את החברות המפיקות.
הסרט הופץ ב-5 ביוני 2020 לצפייה על פי דרישה בצפון אמריקה באמצעות שירותי הזרמת המדיה "פריים וידאו" של "אמזון", "iTunes", "Google Play" ו-"Vudu" .
לצד זאת, הסרט הופץ להקרנות במתחמי דרייב-אין נבחרים ברחבי ארצות הברית ולהורדה דיגיטלית בתשלום.
יציאת הסרט לקהל צוינה בפרסום שתי כרזות חדשות מעשי ידיהם של אמני האיור הממוחשב אדי הולי וסטיוארט הולרויד.
בכרזה של הולרויד מופיעה בקי על רקע סמל הוולקנוט.
בסוף שבוע הבכורה הכניס הסרט 205,797 דולר מ-45 מתחמי דרייב-אין בארצות הברית, ובכך היה לסרט הרווחי ביותר באותו סוף שבוע, כשהוא מקדים את סרט האימה "The Wretched" שמאז שיצא ב-1 במאי 2020 היה הלהיט הקופתי של מתחמי הדרייב-אין.
בעשרת הימים הראשונים להקרנתו (5–15 ביוני 2020) היה "בקי" הסרט הרווחי ביותר במתחמי הדרייב-אין עם 482,593 דולר, ועל רקע השבתת בתי הקולנוע וביטול ההפצה העונתית של סרטי הקיץ בארצות הברית, הוא נחשב ל"שובר קופות".
במאגר ביקורות הקולנוע "Rotten Tomatoes", עומד שיעור הדעות החיוביות על 72% עם דירוג ממוצע של 5.90/10, בשקלול 120 ביקורות (עדכני ל-6 באוגוסט 2021) שהסתכמו בדעה שהסרט לא לגמרי מצליח לקיים עוצמה שתמצה את קו העלילה במלואו, אך עם זאת, הוא מספק ריגושים מרושעים ומהנים לחובבי הז'אנר.
באתר "Metacritic" עומד ציון הסרט על 54/100, בשקלול 22 ביקורות שמוגדרות "מעורבות או ממוצעות".
מכיוון שהדמות הראשית בסרט היא ילדה המכריעה פושעים אכזרים תוך שהיא מערימה עליהם, לעיתים באופן משעשע, מבקרים ראו בסרט גרסה אלימה ביותר של הקומדיה "שכחו אותי בבית".
ג'וש וייס כתב ב"פורבס", שהסרט הוא '"שכחו אותי בבית" פוגש את "אפוקליפסה עכשיו" פוגש את העריכה התזזיתית של אדגר רייט'.
באופן דומה כתב בראד מיסקה: '"האנה" פוגש את "ג'ון וויק" עם קורטוב של "שכחו אותי בבית"'.
צ'ארלס בארפילד כתב שזהו "שכחו אותי בבית" המשולב בסרט התבגרות מְעֻוָּת בסגנון גריינדהאוס .
קארן האן כתבה על הסרט: '"שכחו אותי בבית" עם הרבה דם ונאצים'.
סטיב פונד סבר שהסרט משכתב את "שכחו אותי בבית" באופן שנותן לדמויותיהם של ג'ו פשי ודניאל סטרן מוות איום ונורא.
כמה מבקרים התייחסו לליהוקו של קווין ג'יימס לראשונה לתפקד דרמטי בדמות הנבל, לאור היותו קומיקאי המזוהה עם קומדיית המצבים "מלך השכונה" ועם דמות השוטר פול בלארט מסדרת סרטי "פול בלארט".
בראיין טאלריקו כתב שהופעתו של ג'יימס היא הדבר הטוב ביותר בסרט, טובה בהרבה מהסרט המתסכל כלשעצמו.
טאלריקו הוסיף שהבעיה העיקרית בסרט היא דמותה השטוחה מדי של בקי, ואין זו כלל אשמתה של לולו וילסון, אלא שאיש לא טרח להוסיף לדמות ממד של התפתחות.
ג'ף סניידר כתב באתר הבידור "קוליידר" שזהו סרט פלישה לבית "מהנה ומדמם".
סניידר ציין שהשינוי שעשה ג'יימס מזכיר את השינוי שעשה וינס ווהן לצורך תפקידו בסרט "מהומה באגף 99" .
שינוי התדמית של ג'יימס אולי לא אמין כמו ווהן, אולם הוא אפקטיבי, ומחויבותו של השחקן לדמות ראויה להערכה.
באשר ללולו וילסון, סניידר כתב שהיא עושה עבודה טובה כעוגן הרגשי של הסרט.
בישראל, אור סיגולי כתב שקווין ג'יימס הוא אחת מבחירות הליהוק התמוהות של השנה, עם משחק לא משכנע תוך ניסיון להיות קיצוני בסרט סאדיסטי שאין לו כבוד לכלום ולאף אחד, עם דמויות מגעילות.
עוד לגבי לולו וילסון, קארן האן ציינה שהשחקנית מתמרנת במיומנות בין תאוות הדם להלם בסרט שסובב בעיקר סביב חפץ המשמש כמקגאפין.
כמה דיאלוגים מגושמים לקראת סוף הסרט מנסים לשקף את הטראומה שהיא עוברת לקראת הפיכתה לרוצחת, אך את החוויה כולה מציגה וילסון בהבעות פנים.
עם זאת, אף היא מתקשה להתמודד עם התסריט המסורבל.
בביקורת באתר IndieWire ציינה קייט ארבלנד שווילסון נפלאה, ומריה לאטילה כתבה שווילסון מבריקה, אך גם צוות שחקנים מוכשר זקוק לתסריט טוב יותר ולבימוי תכליתי יותר.
באתר סוגת האימה Bloody Disgusting כתבה מייגן נווארו שהסרט לא מידרדר לקומדיה מטופשת בסגנון "שכחו אותי בבית", בזכות וילסון המוכשרת, המתעלה מעל השחקנים המנוסים שמסביבה ומפיקה את המרב מהדמות שלה, ולצידה, הדמויות של ג'יימס ומאייה אמינות פחות.
לדידה של נווארו, הסרט מצטיין בעיקר בסצנות הפעולה ושפיכת הדם, והבמאים מילוט ומרניון יצרו סרט פעולה וְקֶטֶל מרשים ורענן.
דרו טינין העניק לסרט שלושה וחצי כוכבים מתוך חמישה, וציין שהסיפור מושפע מהופעתו של ג'יימס, ועם זאת, הסרט הוא של לולו וילסון המשקיעה בו את המרב ומגלמת את בקי באיכות ללא מעצורים.
יש המזהים בכובע הגרב עם האוזניים הרמז לדמותה של לואיז בלצ'ר, הילדה הקטנה בסדרת הטלוויזיה המונפשת "ההמבורגרים של בוב" .
לואיז חובשת דרך קבע כובע גרב עם אוזני ארנב וידועה כילדה מבריקה, נכלולית, מניפולטיבית, נקמנית, מרדנית, חסרת פחד, חורשת מזימות, זורעת מהומות ויוצאת כשידה על העליונה, ולעיתים שולחת אש באחיה הגדולים ממנה.
ב-8 ביוני 2022 פורסם שהסתיימו צילומי סרט ההמשך ששמו: "Becky 2: The Wrath of Becky" (בתרגום לעברית: "בקי 2: הזעם של בקי").
לצידה של לולו וילסון, השבה לגלם את בקי, מגלם שון ויליאם סקוט את דאריל, מנהיגו של ארגון פשיסטי, שבקי נאבקת בו ראש בראש, שנתיים אחרי אירועי הסרט הקודם.
ביימו מאט אנג'ל וסוזן קוט, והסרט צפוי לצאת בראשית שנת 2023.
רבקה קלייר היל היא זמרת-יוצרת בריטית, הידועה בזכות להיטה הבינלאומי "Lose Control", שיצא לאור בשנת 2019. השיר צבר למעלה מ-500 מיליון השמעות בספוטיפיי ונחשב לאחד מהשירים המושמעים ביותר בספוטיפיי.
הוא הגיע למקום השני במצעד הדאנס הבריטי, ונכלל במצעדי סוף השנה שבהונגריה, הולנד, פלנדריה, ולוניה, גרמניה, רומניה, שווייץ, ארצות הברית, וישראל.
אלבום האוסף הראשון שלה Get to Know, יצא לאור בשנת 2019 וקיבל על ידי איגוד תעשיית ההקלטות הבריטי את תואר הזהב.
אמה של היל היא סוזן היל, ממוצא אנגלי-ולשי.
אביה הוא סטיבן היל, ממוצא אנגלי.
בקי החלה ליצור מוזיקה בגיל 14 והחלה להופיע בלהקה בשם Shaking Trees - שקיבלה חשיפה ב-BBC.
היל התחילה באופן רשמי את קריירת המוזיקה שלה בשנת 2012, תוך שהוציאה שירי פופ, האוס ואלקטרו.
את המיני-אלבום הראשון שלה, Losing, הוציאה היל בשנת 2014. סינגל הבכורה שלה, "", הפך ללהיט בינלאומי, תוך שכבש את פסגת מצעד הסינגלים הבריטי, ומצעד הדאנס הבריטי.
הוא דורג בשלושה מצעדי סוף שנה, וקיבל את תואר הפלטינה הכפולה, על ידי איגוד תעשיית ההקלטות הבריטי, על מכירות של למעלה מ-1,200,000 מיליון עותקים במדינה.
הסינגל השני שלה, "Caution to the Wind", נכשל ולא שיחזר את הצלחת קודמו.
הסינגל השלישי, "Losing", זכה להצלחה מתונה.
הסינגל הרביעי שלה, "All My Love", יצא לאור בשנת 2015 וזכה להצלחה בעיקר בוולוניה.
הסינגל החמישי "Back to My Love" נכשל.
בשנת 2016, הוציאה, בשיתוף עם התקליטן האמריקאי, MK, את הסינגל "Piece of Me", שקיבל את תואר הפלטינה, על ידי איגוד תעשיית ההקלטות הבריטי.
בסמוך לכך, יצא השיר "False Alarm" עם מטומה, שהפך ללהיט גם כן.
בין סוף שנת 2016 לאמצע שנת 2017, הוציאה ארבעה סינגלים שנכשלו: "Warm", "Rude Love", "Unpredictable" ו-"Sunrise In the East".
בשנת 2018 זכתה להצלחה מחודשת עם השיר "Back & Forth", שקיבל על ידי איגוד תעשיית ההקלטות הבריטי, את תואר הפלטינה.
לאחר מכן, יצא הלהיט "I Could Get Used to This", שקיבל את אותו התואר גם כן.
במאי 2019, הוציאה את אחד משירי ההאוס המצליחים ביותר לאותה השנה, "Wish You Well".
הוא קיבל את תואר הפלטינה במדינה גם כן.
ההצלחה הגדולה ביותר שלה הגיעה בצאת הלהיט "Lose Control", שצבר למעלה מ-500 מיליון השמעות בספוטיפיי ונחשב לאחד מהשירים המושמעים ביותר בספוטיפיי.
בסוף שנת 2019, חידשה את השיר "Only You".
בינואר 2020, הוציאה את הלהיט "Better Off Without You", שקיבל את תואר הזהב בבריטניה.
היא הוציאה עם טייסטו את הלהיט "Nothing Really Matters", ובהמשך את "Heaven on My Mind", שקיבל את תואר הזהב בבריטניה גם כן.
באוקטובר 2020 יצא השיר "Space" ואחריו חידשה את השיר "Forever Young" של אלפאוויל.
ב-14 ביולי 2023 יצא הסינגל "Disconnect" יחד עם צ'ייז & סטטוס.
שנהפרסקטגוריהעבודה מועמדתתוצאהמקור2024פרס המוזיקה הבריטיתאמן הדאנס הטוב ביותרבקי היל
בקינגהאם היא עיירת שוק היסטורית וקהילה אזרחית הממוקמת במחוז הטקסי של בקינגהאמשייר, אנגליה.
העיירה שוכנת באיילסברי וייל הציורי, ומתהדרת בהיסטוריה עשירה, וארכיטקטורה עתיקה.
העיר ידועה בכיכר השוק שלה וכביתה של אוניברסיטת בקינגהאם, ומציעה שילוב של חיים מסורתיים ומודרניים.
Bucca – עז / שם של אדם.
העיר נוסדה בתחילת המאה ה-7 כיישוב.
בתקופת ימי הביניים היא הפכה לעיר שוק משגשגת ולמרכז המנהלי של בקינגהאמשייר.
העיירה קיבלה צ'רטר לשוק שבועי בשנת 1554, מסורת שנמשכת גם היום.
מיקומה האסטרטגי של העיירה הפך אותה למרכז חיוני לנתיבי מסחר וממשל.
הכלא הישן של בקינגהאם (Buckingham Old Gaol): אתר היסטורי בולט בבקינגהאם, הכלא הישן שימש בעבר כבית הכלא של העיירה.
כיום, ניצב בו ניצב מוזיאון, המציע תובנות על היסטוריית העונשין של העיר.
כנסיית סנט פיטר וסנט פול (St.
Paul, Buckingham Parish Church): כנסיית אנגליקנית מפוארת המציגה אדריכלות מורכבת ומהווה עדות להיסטוריה הדתית של בקינגהאם.
אוניברסיטת בקינגהאם: הוקמה בשנות ה-70, אוניברסיטה זו מילאה תפקיד חיוני בזהות ובצמיחה המודרנית של בקינגהאם.
כלכלת בקינגהאם הפכה מגוונת במהלך השנים, עם שילוב של מגזרי קמעונאות, חינוך ועסקים קטנים.
כיכר השוק של העיירה נותרה מוקד הומה לסוחרים ולמבקרים.
סצנת התרבות של בקינגהאם כוללת פסטיבלים מקומיים, אירועי אמנות ותחושת גאווה קהילתית.
העיירה נהנית מקישורי תחבורה טובים, כאשר כביש A421 מספק גישה לעיר הסמוכה מילטון קינס ולכביש המהיר M1. לבקינגהאם יש גם שירות אוטובוסים מקומי המחבר אותה לעיירות ולכפרים שכנים.
העיר היא ביתה של אוניברסיטת בקינגהאם ומושכת אליה סטודנטים מרקעים שונים.
בקיעה היא תהליך שבו הליתוספירה של יבשת מידלדלת ומידקקת, מה שמוביל להיפרדות לוחות טקטוניים, וליצירת רכס מרכז-אוקייני באמצעות התפשטות קרקעית הים.
זהו תהליך של התפשטות ומתיחה של הליתוספירה היבשתית, עקב פרמטרים פיזיקליים שונים, וכתוצאה מכך יצירת בקעים (או עמק ביקוע בעלי מאפיינים שונים.
התפרצות מאגמה גורמת לליתוספירה שמעליה להתרומם ולהתמתח.
אם הלוחות המתפצלים מכוסים בקרום יבשתי, מתפתחים סדקים ה"מנוצלים" על ידי המאגמה העולה דרכם, מה שמרחיק את היבשות זו מזו.
שקיעת גושי היבשת יוצרת עמק ביקוע, כמו עמק הבקע הסורי-אפריקני, או זה של ים המלח.
ככל שהבקע ממשיך להתרחב, הקרום היבשתי הופך דק יותר ויותר, עד שמושגת הפרדת הלוחות, ונוצר אוקיינוס חדש.
ההמסה החלקית העולה, מתקררת ומתגבשת ליצירת קרום חדש.
מכיוון שההמסה החלקית היא בזלתית בהרכבה, הקרום החדש הוא אוקייני, ורכס אוקיינוס מתפתח לאורך אתר הבקע היבשתי הקודם.
כתוצאה מכך, גבולות לוחות מתפצלים, גם אם מקורם בתוך יבשות, מגיעים בסופו של דבר לאגני אוקיינוס שהם יצרו בעצמם.
דוגמה: הים האדום כולל מפרץ סואץ, המהווה את השלב המתקדם של בקיעה, בהיווצרות אוקיינוס עוברי שהולך ומתרחב, עקב פעילותו של רכס מרכז אוקייני במרכזו.
בקי ניוטון היא שחקנית קולנוע וטלוויזיה אמריקאית.
התפרסמה בעיקר בזכות תפקידיה בסדרות טלוויזיה, בין היתר בסדרה בטי, בתפקידה כקווין גארווי בסדרה איך פגשתי את אמא, ובתפקידה כלורנה קריין בסדרה סנגור במבחן.
ניוטון היא בת דודתה של השחקנית והדוגמנית סיינה מילר.
לאחר סיום לימודיה, ניוטון עברה לניו יורק סיטי וקיבלה מספר תפקידים סרטוני פרסומת טלוויזיוניים, לחברות כמו רשת המסעדות אוליב גארדן.
היא גם הופיעה בתשדיר שירות, "Keg Party", שעוסק בסכנות שבשתיית אלכוהול.
ניוטון גילמה את אמנדה טאנן בדרמה הקומית של רשת ABC בטי בין השנים 2006 ל-2010. היא גם הנחתה את הפודקאסט הרשמי של הסדרה ביחד עם שחקן ראשי נוסף מייקל לורנזו אוריה, לצידו גם כיכבה בסדרת רשת.
בסוף 2009, ניוטון הופיעה במופע Encores!
בניו יורק בהפקת המחזמר "Girl Crazy" של ג'ורג' גרשווין, בבימויו של ג'רי זקס.
היא גילמה את מולי גריי והופיעה לצד בעלה כריס דיאמנטופולוס.
ניוטון כיכבה בסדרת הרומקום הטלוויזיונית Love Bites בשנת 2011. הסדרה נוצרה על ידי המפיקה בפועל סינדי צ'ופאק, שעבדה גם על הסדרה סקס והעיר הגדולה.
רשת הטלווזיה NBC הודיעה בחודש מאי 2010 על כך שלסדרה תהיה המשכיות.
עם זאת, כשניוטון הכריזה על הריון ויחד עם גורמים אחרים שהשפיעו על העניין, כמו התחייבות חוזית של כוכבת הסדרה ג'ורדנה ספירו להישאר בסדרה קודמת ששיחקה בה "My Boys" (שבאותה בוטלה מאוחר יותר) ורצונה של המפיקה סינדי צ'ופאק לעזוב את הסדרה, בסופו של דבר שידור הסדרה Love Bites נדחה.
היא עלתה לשידור ביולי 2011 אך בוטלה במהרה לאחר שהרשת החליטה להיפטר מיתר פרקי העונה הראשונה שהוזמנו (על ידי שידורם המהיר).
בנובמבר 2011 ניוטון לוהקה לסדרה איך פגשתי את אמא של רשת CBS בתפקיד קווין גארווי, חשפנית, מושא אהבתו של ברני סטינסון, דמות שגילם ניל פטריק האריס.
בשנת 2013, ניוטון כיכבה בסדרת הקומדיה משחקי גודווין של רשת פוקס.
בשנת 2018 ניוטון החלה להופיע בתפקיד חוזר בסדרת הטלוויזיה גירושים של רשת HBO, שם גילמה את ג'קי ג'אנופוליס, חברתו החדשה של הדמות שגילם השחקן תומאס היידן צ'רץ'.
ב-13 בספטמבר 2019 פורסם שניוטון תשתף פעולה שוב עם יורי בסיטקום של CBS ו־Warner Bros.
Television בשם Fun בו שניהם יככבו יחד ויהיו מפיקים בפועל יחד עם היוצר מייקל פטריק קינג, טרייסי פוסט וג'ון קינלי, אך בסופו של דבר הפיילוט לא התקדם.
ב-2 בפברואר 2021 פורסם שניוטון תחליף את קייל סאנצ'ז בתפקיד לורנה קריין, גרושתו השנייה של מיקי הלר ומנהלת המשרד, בסדרה של נטפליקס סנגור במבחן.
ניוטון פגשה את בעלה, השחקן כריס דיאמנטופולוס, בתחנת הרכבת התחתית של ניו יורק.
השניים נישאו ב-12 במאי 2005. לזוג שלושה ילדים.
אמה, ג'ניפר, היא אמנית ודודתה, סטפני צ'ייס, היא כנרת קלאסית.
שנהשםהדמות הערות 2004.P.S רבקה 2007 ריקוד לאור ירח ג'ניפר 2019Otherhood אנדראה
שנהשםהדמות הערות 2001Burly TVבתפקיד עצמהמארחת 2003 פשע מן העבר מלאני ויטלי (1976) 2003–2004Guiding Light בת פנטזיה 2004 חלום אמריקאי מינדי 3 פרקים 2004 חוק וסדר: מדור מיוחד קולין היטון 2005 מכושפות שינוי צורה 2006–2010 בטיאמנדה צוות שחקנים ראשי; 85 פרקים.
בקליאו (מפורטוגזית: Bacalhau) הוא דג בקלה מיובש במלח המשמש במאכלי דגים מסורתיים בפורטוגל ובברזיל.
מכיוון שבפורטוגל לא היה ניתן להשיג דג בקלה טרי, יובא הדג כשהוא משומר במלח ונחשב מזון לעשירים בלבד.
עם ירידת עלויות ההובלה והגידול בהיצע הפך הבקלאו לפופולרי בקרב הציבור הרחב והוא מוגש באופן מסורתי בבתים פורטוגזיים בערב חג המולד.
מתכוני הבקלאו דורשים השריית הדג במים למשך לילה תוך החלפת המים כל מספר שעות.
בָּקָלָה (ידוע גם בשמות: קוד, ושיבוטה.
שם מדעי: Gadus) הוא דג טורף החי באזורי המים הקרים באוקיינוס האטלנטי והשקט.
בלשון הדיבור הדג מכונה גם קוד ושיבוטה, אולם שמות אלו ניתנים לעיתים גם לדגים אחרים מאותה משפחה.
בנוסף לשימושו בו כדג מאכל, מופק מן הכבד שלו שמן דגים המשמש מקור חשוב בתעשיית המזון לויטמינים D, A ו-E ולשומן אומגה 3.
לדג הקוד האטלנטי, החי באוקיינוס האטלנטי שני מופעי צבע: ירקרק, וחום-אדמדם, משקלו הבוגר לרוב 7–15 ק"ג, אך נדוגו גם דגים במשקל 100 ק"ג ויותר.
דג זה טורף סרטנים, דיונונים, כוכבי ים ודגים קטנים ממנו.
חלקם נודדים לאזורים חמים לצורך הזרעה והטלה.
מקומות ההזרעה קבועים בנמלים שונים באירלנד ולחוף האוקיינוס באירופה.
הזכר משמיע גיהוקים ומציג ריקוד הכולל ניפוח והרקדת הסנפירים.
במהלך ההזרעה הזוג שוחה במעגלים, כאשר הזכר הופך את עצמו ושוחה מתחת לנקבה.
נקבת הקוד האטלנטי מטילה עד 5 מיליון ביצים, אך רק מחלק קטן מהן מתפתחים דגיגים.
הדגיגים הזעירים (4 מ"מ) בוקעים 8–23 יום לאחר ההטלה.
הם ניזונים מפלנקטון, ותוך עשרה שבועות הם מגיעים לגודל 2 ס"מ, ועוברים לאזור גדילה מוגדר, שם הם אוכלים סרטנים קטנים.
בתום השנה הראשונה הם בגודל 14–18 ס"מ, והם מגיעים לגודל של 25–35 ס"מ בתום השנה השנייה.
באזורי הדיג של הקוד האטלנטי, נדוגים לעיתים גם דגי זהבון (Pollock) - אף הם מאותה משפחה של הבקלה.
דגים אלו בבגרותם מגיעים לאורך של מטר אחד ולמשקל של כ-15 ק"ג, אך גם נידוגו דגי זהבון באורך 2 מטרים ויותר.
לסוג דגים זה יש טפילים ייחודיים כגון "שרשורים" (Cestoda), "קפופודה", "קודואה" (Kudoa Microsporidium Feiferi) אך בעיקר את הטפיל "תולעת הקוד" (Lernaeocera branchialis) - למעשה סרטנאי, המתחיל את חייו כפגית השוחה חופשי בים.
פגית זו מזדווגת על דג מסוג הנפוחיתיים תוך מציצת דמו בעזרת איבר מציצה חודרני.
לאחר הטלת הביצים הנקבה מגיעה אל זימי דג הקוד, ומשנה תצורה למעין תולעת, שבקציהָ שק הביצים.
בשלב זה נקבת הטפיל גדלה אל תוך הדג, חודרת לליבו, ומשם מקבלת את דמה.
בישראל, הבקלה הוא אחד הדגים הנמכרים ביותר עקב מחירם הנמוך יחסית.
באנגליה דג זה הוא הנפוץ ביותר במאכל העממי המקומי "פיש אנד צ'יפס" - 'דגים וטוגנים'.
הסוג כולו נמצא בסכנת הכחדה עקב דיג יתר, מקנדה, אנגליה ומארצות אחרות בעלות חוף אל האוקיינוס האטלנטי, אף שבעבר אוכלוסייתם הייתה כה רבה עד שחשבו עליה כ"בלתי נדלית".
מיני דגים שונים הועברו אל סוג הדג הזה במשך הזמן, ועדיין ישנם מינים אשר השתייכותם לסוג זה מוטלת בספק.
לאחרונה סווגו מינים רבים החיים באזורי ריף אלמוגים כסוג אחר (Percomorphi).
בקלה אלסקית (Gadus chalcogrammus), גם נקרא זהבנון.
בקסטריט בויז היא להקת בנים אמריקנית.
הלהקה הוקמה על ידי לו פרלמן בפלורידה בשנת 1993, והיא נחשבת ללהקת הבנים המצליחה ביותר - עם מכירות של מעל 100 מיליון אלבומים בכל העולם, מתוכם כ-38 מיליון אלבומים בארצות הברית.
הלהקה קיבלה כוכב בשדרות הוליווד ב-2013.
היזם האמריקני לו פרלמן, שהשכיר מטוס סילון ללהקת ניו קידז און דה בלוק והתרשם מהצלחתה בשנות ה-80 החליט להקים להקת בנים חדשה.
באודישנים, שנערכו בעיר אורלנדו שבפלורידה בשנים 1992 ו-1993, נבחרו האווי דורו (בן ה-19), ניק קרטר (בן ה-12), אלכסנדר מקלין (בן ה-14), קווין ריצ'רדסון (בן ה-22) ובן דודו, בריאן ליטרל (בן ה-18).
הופעתם הראשונה נערכה ב-8 במאי 1993 בפארק עולם המים שבאורלנדו.
לאחר מספר הופעות מינה פרלמן את ג'וני רייט למנהל הלהקה.
חוזה ההקלטות הראשון של הלהקה נחתם בחברת התקליטים העצמאית ג'ייב (Jive) בפברואר 1994, בעקבות הופעה בעיר קליבלנד שבאוהיו.
ביוני 1994 הקליטה הלהקה סינגל ראשון בשם "We've Got It Goin' On", שנכתב והופק על ידי דניס פופ.
הסינגל זכה להצלחה רבה בגרמניה ובאירופה, ולהצלחה מוגבלת בארצות הברית.
בשנת 1995 הוקלט אלבום הבכורה של הלהקה, "Backstreet Boys", שזכה להצלחה במדינות רבות והוביל למסעי הופעות.
בשנת 1996 מכרה הלהקה אלבום פלטינה ראשון בגרמניה (חצי מיליון עותקים), וערכה סיבוב הופעות באסיה ובקנדה.
באוגוסט 1997 חזרה הלהקה לאורלנדו והוציאה את האלבום "Backstreet's back", שרוב שיריו הצליחו מאוד בארצות הברית.
בין להיטי האלבום היו השירים ו-"All I Have To Give".
האלבום הגיע לתואר פלטינה 14 פעמים בארצות הברית, כלומר, מכר 14 מיליון עותקים, ונמכר בכ-28 מיליון עותקים ברחבי העולם.
ב-18 במאי 1999, הוציאה הלהקה אלבום שלישי, "Millennium", שמכר יותר ממיליון עותקים בשבוע הראשון ליציאתו.
האלבום הגיע למקומות הראשונים באירופה, קנדה, הונג קונג, אינדונזיה, הודו, מקסיקו ובמדינות נוספות רבות.
הוא מכר כ-40 מיליון עותקים ברחבי העולם ונחשב לאחד האלבומים המצליחים בהיסטוריה.
האלבום זיכה את הבקסטריט בויז ל-5 מועמדויות לגראמי ונכנס למקום הראשון של רשימת Billboard 200. ארבעה סינגלים סך הכל יצאו מהאלבום הזה: "I want it that way", "Show me the meaning of being The one", ו"Larger than life".
האלבום הפך לאלבום הנמכר ביותר בשנת 1999 בארצות הברית.
בנוסף, הוא מחזיק בשיא המספר הרב ביותר של משלוחים בשנה אחת, כ-11,000,000 משלוחים.
מילניום נשאר במצעד בילבורד במשך 93 שבועות, ונכון לסוף דצמבר 2008, עומד כאלבום הרביעי הנמכר ביותר בארצות הברית מאז תחילת המעקב אחרי נתוני מכירות בפועל של מצעדי הבילבורד ("Soundscan era").
בנובמבר 2000 יצא האלבום "Black And Blue" וזכה להצלחה בינלאומית.
האלבום עצמו רשם את המכירות הבינלאומיות הטובות ביותר לאלבום בהיסטוריה, ונמכר במעל ל-5 מיליון עותקים בשבוע הראשון לצאתו לשוק.
בארצות הברית נמכרו 1,600,000 דיסקים בשבוע הראשון, שהפך את ה-"בקסטריט בויז" לאמנים הראשונים מאז הביטלס שהגיעו לכמות מכירות כזו בשבוע הראשון ליציאת האלבום.
סיבוב ההופעות לקידום האלבום גרף הצלחה מסחררת, כאשר נמכרו יותר מ-750,000 כרטיסים בצפון אמריקה בפחות משעה.
בתוך הלהקה החלו להיווצר סדקים, לאחר שאיי.
מקלין התאשפז באוגוסט 2001 במכון גמילה לטיפול בהתמכרותו לאלכוהול ובדיכאון שפקד אותו, ומסע ההופעות של הלהקה נדחה.
בשנה לאחר מכן, עבר מקלין גמילה בשנית.
בשנת 2002, למעט ניק קרטר (שביקש להשיק קריירת סולו), עזבו 4 חברי הלהקה האחרים את חברת הניהול שלהם, והחלו להקליט אלבום ללא קרטר.
הם גם הגישו תביעה נגד חברת התקליטים שלהם בסך של 75,000,000$ בטענה שהיא מתמקדת בקידום האלבום של ניק קרטר, ומעכבת את הוצאת האלבום של הלהקה.
ב-2004, חזרה הלהקה להופיע כדי לקדם את חזרתם לסצנת המוזיקה.
בספטמבר אותה שנה, יצאה הלהקה לסיבוב הופעות במזרח הרחוק.
בעקבות הצלחתו, יצאה הלהקה לסיבוב הופעות נוסף במקסיקו.
ב-2005 חזרה הלהקה לפעילות לאחר הפסקה של 3 שנים.
ב-28 במרץ היא הוציאה את הסינגל "Incomplete", הראשון מתוך האלבום "Never Gone".
האלבום מכר 291,000 עותקים בשבוע הראשון לצאתו בארצות הברית ונכנס למקום ה-3 במצעד.
ב-23 ביוני 2006, בסופו של סיבוב ההופעות העולמי של הלהקה לאלבומם Never Gone, שאחריו היו אמורים להיכנס לאולפן על מנת להתחיל לעבוד על אלבומם השישי, הודיע קווין ריצ'רדסון שהוא פורש מהלהקה לאחר 13 שנות פעילות, משום שהוא רוצה להמשיך לתחומים אחרים, ולהקים משפחה.
הוא איחל להם בהצלחה בהמשך דרכם, ולהמשיך לעשות מוזיקה טובה.
ב-30 באוקטובר 2007 יצא אלבום האולפן השישי של הלהקה, "Unbreakable".
האלבום מכר כ-81,000 עותקים בשבוע הראשון בארצות הברית ונכנס למקום ה-7 במצעד האלבומים של בילבורד.
ביפן הגיע האלבום לפלטינה עם מכירות של 250,000 עותקים.
האלבום שהה חודש במקום הראשון ביפן.
בשבוע ה-4 לצאתו מכר האלבום כ-500,000 עותקים.
ב-30 בספטמבר 2009 יצא אלבום האולפן השביעי של הלהקה "This Is Us".
ב-2011 השתתפו הבקסטריט בויז בפרויקט עם להקת הבנים ניו קידס און דה בלוק שנקרא NKOTBSB, הלהקות הופיעו ביחד לתקופה והוציאו שירים יחד.
במהלך הופעה בלונדון ב-29 באפריל 2012, הודיעה הלהקה כי 6 שנים לאחר עזיבתו, חוזר קווין ריצ'רדסון ללהקה באופן קבוע, והלהקה תחזור במשותף ללונדון בחודש יולי 2012 כדי להקליט אלבום חדש.
ב-17 במאי 2018 יצא סינגל ראשון, בשם "Don't Go Breaking My Heart".
הסינגל, הוא השיר הראשון מתוך האלבום "DNA", שיצא ב-23/11/2019.
במאי 2014, פרסמה הלהקה כי תגיע להופיע בישראל ביולי של אותה שנה.
בשל הביקוש הרב לכרטיסים נקבעו שלוש הופעות בשלושה ימים רצופים.
בעקבות מבצע צוק איתן בוטלו ביולי ההופעות והן התקיימו לבסוף באמפי רעננה במאי 2015.
ב-22 באפריל 2018 הופיעה הלהקה בפעם שנייה בלייב פארק, ראשון לציון.
ב-4 בדצמבר 2020, יצא הסינגל "Matches", של הזמרת בריטני ספירס בשיתוף ההרכב בקסטריט בויז.
הבקסטריט בויז הופיעו בתוכניות "סאטרדיי נייט לייב", "סברינה המכשפה הצעירה", "רחוב סומסום", כדמויות מצוירות בסדרת הילדים "ארתור", ועוד.
בֶּקַע (או קִילֶה, פּקע, שֶבֶר; בלועזית: הֶרְנִיָּיה, Hernia) הוא מעבר של איבר או רקמה אחרת ממקומם הטבעי בגוף במחיצה שרירית או אחרת.
לתיקון המצב נדרשת התערבות כירורגית.
הניתוח לתיקון הבקע ידוע כניתוח שבר, והוא אחד הניתוחים השכיחים ביותר ברפואה.
הניתוח פשוט, ובדרך כלל נעשה בהרדמה מלאה.
ההחלמה מהניתוח תהיה בדרך כלל מהירה, ואינה מצריכה שינויים מיוחדים באורח החיים למעט הגבלה על הרמת משאות במשך חודשים אחדים לאחר הניתוח.
סיבוכים בניתוח כוללים דימום העשוי לגרום להמטומה, זיהום, פגיעה בעצבים באזור, פגיעה בכלי הדם של האשך או השחלה, פגיעה בצינור הזרע בזכרים (בבקע מפשעתי) וחזרה של הבקע.
סיבוכים אלה אינם שכיחים אך רובם לא מאוד נדירים.
שכיחות הסיבוכים עולה כשהבקע כלוא.
הבקע השכיח ביותר מתרחש באזור הבטן, והוא נגרם עקב חולשה של שריר בדופן הבטן, המאפשרת ללולאת מעי לצאת ממקומה הטבעי.
בקע מעין זה יכול להיות בקע סרעפתי, טבורי, מפשעתי או פוסט-ניתוחי.
מצב בו נכלאת לולאת מעי או חלק מן הקיבה מעל הסרעפת עקב התרחבות הפתח בשריר הסרעפת שבו עובר הוושט.
מאפיין נוסף של בקע זה הוא צרבת.
בבקע זה יוצאת לולאת מעי ממקומה ונכנסת לתעלת המפשעה - דרכה, בחיים העובריים, ירדו האשכים למקומם מחוץ לגוף.
שכיח יותר אצל נשים, ונוצר פעמים רבות לאחר הריונות.
וזאת עקב חולשת שרירי הבטן האורכיים והרוחביים לאחר התרחבותם בזמן ההריון.
עשוי להיווצר באזור צלקת ניתוחית בבטן עקב חולשת השרירים באזור.
מצב שבו הבקע נכלא בתוך השריר, ומתחיל להיווצר בו נמק.
יכול להיווצר בכל סוגי הבקע.
מצב זה, המאופיין בכאבי בטן, בעליית חום ובסימנים נוספים, הוא מצב חירום והוא דורש ניתוח דחוף.
בקע שאינו כלוא אינו דורש ניתוח דחוף.
בַּקְלָוָה (בטורקית: Baklava; בטורקית עות'מאנית: باقلوا) או בַּקְלָאווה היא מאפה מתוק העשוי שכבות בצק פילו וביניהן מילוי של אגוזי מלך או פיסטוקים טחונים.
המאפה ממותק בסירופ מי סוכר, שלעיתים כולל מי ורדים או דבש.
הבקלווה הייתה מאכל מרכזי במטבח של האימפריה העות'מאנית.
בימינו, הבקלווה נפוצה במיוחד במטבח הטורקי, היווני, הפרסי והערבי, ונאכלת ברחבי המזרח התיכון, חבל הבלקן, המגרב ומרכז אסיה, בייחוד באזורים שהיו בעבר בשליטתה של האימפריה העות'מאנית.
בישראל, הבקלווה היא קינוח אופייני במטבח של ערביי ארץ ישראל ושל יהדות עדות המזרח.
האזכור הראשון למילה בקלווה באנגלית הוא משנת 1650, בהשאלה מטורקית עות'מאנית: باقلوا.
השם בקלווה מופיע בשפות רבות אחרות עם הבדלי איות והגייה מינוריים.
ישנם היסטוריונים ובלשנים הסבורים שמקור שמה של הבקלווה הוא מהשורש המונגולי baγla- שפירושו "לערום" או "להצטבר", בשילוב עם הסיומת הטורקית -v, כאשר גם השורש baγla- שאול לשפה המונגולית מהשפה הטורקית.
הבלשן הארמני סוואן נישאניאן מזהה את צורותיה הקדומות ביותר של המילה (לפני שנת 1500) במילים baklağı ו-baklağu, אותן הוא מזהה כפרוטו-טורקיות.
השם בערבית – בקלאווה (بقلاوة) – מקורו ככל הנראה גם כן בשפה הטורקית.
ההגייה הערבית נעשתה להגייה השכיחה היום בעברית המודרנית.
ככל הנראה, הבקלווה במתכונתה הנוכחית פותחה במטבחים הקיסריים של ארמון טופקאפי בקונסטנטינופול (איסטנבול של ימינו).
הסולטן הגיש את הקינוח ליניצ'רים ביום ה-15 לרמדאן בטקס חגיגי שכונה "תהלוכת הבקלווה" (בטורקית: Baklava Alayı).
ישנן מספר השערות באשר לשורשיה הקדם-עות'מאנים של הבקלווה.
חלק טוענים שמקורה בעוגת הפלסנטה שהייתה נפוצה ביוון וברומא העתיקה.
אחרים מייחסים את מוצאה למאפי השכבות המסורתיים של העמים הטורקיים במרכז אסיה.
יש המקשרים בינה לבין הלאוזינג', קינוח שקדים ערבי מימי הביניים.
ההיסטוריון האמריקאי-יווני ספרוס ווריוניס סבר כי מקור הבקלווה הוא בקינוח הביזנטי קופטופלאקוס .
השם (πλατσέντα) משמש עד היום באי לסבוס לציון קינוח דומה העשוי משכבות פילו ובמילוי בוטנים.
על טענה זו נמתחה ביקורת רבה מצד מספר חוקרים, המצביעים על שורשיו הטורקיים של השם כעדות למקורו של המאכל במרכז אסיה.
ברוב המטבחים מכינים בקלווה בתבניות אפייה מלבניות גדולות, עליהן מניחים עלי פילו דקיקים ששומנו באמצעות חמאה שמן או מרגרינה.
בין שכבות הבצק מפזרים שכבות של אגוזים (לרוב אגוזי מלך או פיסטוק, לפעמים גם אגוזי לוז או בוטנים).
ברוב המתכונים ישנן שכבות רבות של בצק ושל אגוזים, אך בחלקם מרוכזים האגוזים בשכבה אחת במרכז.
לפני האפייה, חותכים את הבקלווה למשולשים, מרובעים או מעוינים.
לאחר האפייה (30 דקות, 180 מעלות צלזיוס) מוזגים מעליה סירופ מי סוכר שלעיתים כולל גם דבש, לימון, או מי ורדים, ומאפשרים לסירופ להיספג בבצק.
נהוג להגיש בקלווה בטמפרטורת החדר, ולקשטה באגוזים או בפיסטוקים טחונים.
ישנן גרסאות מקומיות רבות לבקלווה.
באיראן נהוג להוסיף למילוי הל.
באזרבייג'ן, נהוג להגיש פחלואסי במילוי אגוזים או שקדים בחג הנורוז.
בגזיאנטפ נהוג להשתמש בפיסטוק הגדל במקום ולהגיש את הקינוח לצד קאימק.
הפחלאוה האזרית (Azərbaycan paxlavası) נאפית לרגל חג הנורוז.
לעיתים קרובות, נעשה שימוש גם באגוזי לוז, הל, ציפורן וזעפרן.
למילוי משתמשים באגוזים או בוטנים ובסוכר.
בחלק מערי המדינה התפתחו גרסאות מעט שונות של הקינוח.
במטבח הפרסי נהוג להכין גרסה יבשה יותר של הבקלווה, הנחשבת לקלילה יותר מזו הנפוצה בטורקיה ובמזרח התיכון.
המלית הנפוצה באיראן כוללת שקדים קצוצים ופיסטוקים ומתובלת בהל.
לאחר האפייה משרים את הבקלווה במי ורדים.
בקלוות שמקורן בערים יזד וקזווין נחשבות לאיכותיות במיוחד, ומשווקות בכל רחבי המדינה.
במטבח הארמני, הפחלאוה (Փախլավա) מתובלת בקינמון וציפורן.
במטבח הטורקי נהוג לפזר בין שכבות הבצק מילוי של פיסטוקים או אגוזים, ובאזורים רבים, מגישים מעליה גם קאימק או גלידה.
באזור הים האגאי ממלאים את הבקלווה לעיתים קרובות בשקדים, ובאזור הים השחור, נהוג להשתמש גם באגוזי לוז.
העיר גזיאנטפ נודעה במיוחד בשל הבקלווה במילוי פיסטוק שמכינים בני המקום.
מתכון זה נעשה מזוהה עם העיר בשנת 1871 בעקבות טבח טורקי בשם סלבי גולו (Çelebi Güllü) שלמד את המתכון בדמשק.
בשנת 2013, הכריזה הנציבות האירופית על הבקלווה של העיר גזיאנטפ (Antep Baklavası) כמוגנת על-ידי אינדיקציה גאוגרפית.
זהו למעשה המוצר הטורקי הראשון שזוכה לקבל הכרה כזו מהנציבות האירופית.
בגרסה נוספת הרווחת בטורקיה, נהוג לגלגל את הבצק ולחתוך אותו לגלגלים.
בקלווה מגולגלת כזו קרויה במטבח הטורקי סאראיליאה (או סראגלי ביוון, כאשר סאראי הוא ארמון הסולטאן).
בגרסאות אחרות של הבקלווה השכיחות בטורקיה עושים שימוש בחלב במקום סירופ מי סוכר (גרסה הקרויה Sütlü Nuriye) ובמילוי הכולל גם שמנת לצד האגוזים (גרסה הידועה בשם Şöbiyet).
במטבח היווני המילוי הוא לרוב על בסיס אגוזי מלך ומתובל בקינמון ולעיתים גם בציפורן.
הבקלווה פופולרית מאוד באזור הלבנט, כולל בישראל (בה היא פופולרית במיוחד במטבח של ערביי ארץ ישראל ובקרב יהודים עולי עדות המזרח), סוריה, לבנון וירדן.
הבקלווה נפוצה גם בעיראק ובמדינות המגרב.
במדינות אלו הבקלווה נמכרת בגרסאות רבות ומגוונות.
אחת הגרסאות הנפוצות היא המברומי ("מלופפת"), הידועה גם בשם בורמה, גרסה הדומה לסאראיליאה הטורקית, ופופולרית במיוחד במזרח ירושלים.
מאפה זה בעל מילוי זהה לזה של הבקלווה הרגילה, אך צורתו מזכירה צינור והוא עשוי מאטריות קדאיף ולא בצק פילו.
גרסה אחרת של הבקלווה הנפוצה באזור הלבנט היא הוורבאת (وربات).
גרסה זו כוללת מילוי קרם וניל, נחתכת למשולשים, ונהוגה בעיקר בסעודת האפטאר בחג הרמדאן.
בין יתר סוגי הבקלוה ניתן למנות גם את העיש אל-בולבול (عش البلبل, "קן הבולבול"), עוגייה העשויה גם כן מקדאיף וממולאת בפיסטוק או קשיו; ואת הבלוריה, עוגייה בצורת כריך של פיסטוקים תחומים בשערות קדאיף קלויות המבושמות במי ורדים.בקלווה (ברומנית: baclava) היא קינוח פופולרי גם במטבח הרומני.
הקינוח שכיח במיוחד בדרום ובדרום מזרח המדינה.
הבקלווה נאכלת גם בבוסניה, שם היא ידועה בשם Ružice.
בשנים האחרונות פותחו גירסות פיוז'ן של הבקלווה, ובהם בקלווה במילוי שוקולד או עוגת גבינה בסגנון בקלווה.
בקכילידס (יוונית עתיקה: Βακχυλίδης; 525 לפנה"ס, האי כיוס – 450 לפנה"ס) היה משורר יווני ארכאי, קלאסי, בן תקופת המעבר של המאה הששית והחמישית לפנה"ס.
כמשורר בעל רגישות חברתית ופוליטית חווה באקכלידס את חילופי המשטרים במרכז יוון, ממשטר אוליגרכי וטימוקרטי לדמוקרטי, ומעברי משטר אלה השפיעו על אופי כתיבתו.